Музеј текстилне индустрије у Стројковцу
Музеј текстилне индустрије у Стројковцу удаљен је десетак километара од Лесковца и смештен у некадашњој воденици, која је подигнута у другој половини 19. века.

Историја 
У њој су 1884. године предузимљиви Лесковчани отворили прву фабрику гајтана, што се сматра зачетком текстилне индустрије у Србији.
Прва српска гајтанара у селу Стројковцу престала је са радом 1896. године, када су чаркови пренети у Лесковац у Прву фабрику штофа "Илић Поповић и Ко.", где се и даље производио гајтан. Лесковачки гајтан је убрзо постао популаран и познат не само у Србији, већ и на простору југоисточне Европе и Мале Азије.

Музеј текстилне индустрије у Стројковцу једини је музеј овакве врсте у нашој земљи. Зграда музеја сачувала је специфичну архитектонску лепоту, карактеристичну за период у коме је грађена, а и опремљена је аутентичним намештајем и посуђем. Музеј је отворен 1954. године, а реконструисан је 2011. године, чиме је објекту враћен стари сјај и некадашњи, аутентичан начин производње гајтана - каналом тече вода чија снага покреће механизам за окретање чаркова за упредање гајтана.

Галерија

Референце

Спољашње везе 

Музеји у Србији
Грађевине у Лесковцу